Jeg forstår ikke opgørelsen af min regning. Kan I forklare mig det?
En elregning kan godt være en uoverskuelig størrelse at forstå. Elregningen består af tre dele: el, netomkostninger og elafgift. Netomkostningerne og elafgiften er faste, mens selve elprisen varierer.
Hos go’energi har vi variable priser på strøm. Det betyder, at du betaler det, strømmen koster time for time – plus et tillæg (mellem 0,05-0,08 kr. pr. kWh afhængigt af dit abonnement). Variable priser er en fordel for dig som kunde, fordi du så kan vælge at bruge strømmen, når den er billigst. Du kan faktisk opleve at få penge for at bruge strøm i perioder, hvor der er meget strøm på markedet.
Netomkostningerne er transportomkostningerne af strømmen, som du via go’energi betaler til dit lokale netselskab og til det overordnet elnet. Elafgiften er den afgift, du betaler til staten. Du kan få et overblik over de forskellige punkter i din elregning her.